               [image: zg_grb]
       GRAD ZAGREB
   GRADSKA ČETVRT 
TREŠNJEVKA - SJEVER
  Vijeće Mjesnog odbora 
             Ciglenica

KLASA: 024-08/24-003/1031
URBROJ: 251-13-11-16/002-24-3
Zagreb, 20. svibnja 2024.                                           				
Z A P I S N I K

s 36. sjednice Vijeća Mjesnog odbora Ciglenica, održane 20. svibnja u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Sanja Tonković, Hrvoje Skejić, Goran Štefek, Marina Milić, Siniša Bijelić 
Nenazočni članovi Vijeća: Milka Škripek
Ostali nazočni: troje predstavnika stanara zgrade Selska cesta 34 

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća daje Zapisnik s 35. sjednice na verifikaciju.
Vijeće Mjesnog odbora Ciglenica JEDNOGLASNO prihvaća Zapisnik s 35. sjednice. 

Predsjednica predlaže 
DNEVNI RED

1. Prijedlog zaključka za postavljanje niske ograde – klamerica u park ispred nebodera na Selskoj cesti 34
2. Prijedlog zaključka za postavljanje rasvjete u parku za pse na Selskoj cesti 
3. Prijedlog zaključka za postavljanje žardinjera, klamerica ili neke druge komunalne opreme na staroj trasi Samoborček na početku Erpenjske ulice u križanju sa Klanječkom ulicom
4. Prijedlog zaključka za održavanje stare trase Samoborček
5. Prijedlog zaključka za komisijski očevid na raskrižju Zagorske sa II Zagorskom ulicom
6. Prijedlog zaključka za postavljanje novog zelenog otoka sa zvonima za papir, plastiku i staklo na Selskoj cesti kod podvožnjaka
7. Pitanja, prijedlozi i obavijesti

     koji je prihvaćen JEDNOGLASNO.



Ad 1. Prijedlog zaključka za postavljanje niske ograde – klamerica u park ispred nebodera na Selskoj cesti 34

[bookmark: _Hlk152834869]Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica predlaže postavljanje niske ograde – klamerica u park ispred nebodera na Selskoj cesti 34, u svrhu sprečavanja nepropisnog parkiranja vozila na zelenoj površini sa strane Selske ceste. Vozači svakodnevno parkiraju vozila duž cijele zelene parcele sa strane Selske ceste, time su devastirali travu do zemlje i posljedično je napravljen kanal koji je tokom kišnog vremena pun vode. Svakodnevno stižu pritužbe stanara nebodera i građana naselja Ciglenica na devastiranje zelenih površina – parka nepropisno parkiranim vozilima. Molimo nadležan ured za što skorijom realizacijom radi sprečavanja daljnje devastacije zelenila i molimo za sanacijom već devastiranog dijela.
2. Do realizacije traženog molimo reagiranje Ureda prometnog redarstva i Zagrebački holding d.o.o. Podružnica Zagrebparking  da navedena nepropisno parkirana vozila sankcioniraju i uklone „paukom“ sa navedene lokacije dok se situacija nepropisnog parkiranja ne poboljša.
3. Ovaj Zaključak dostavlja se Vijeću Gradske četvrti Trešnjevka - sjever.

Ad 2.  Prijedlog zaključka za postavljanje rasvjete u parku za pse na Selskoj cesti 

[bookmark: _Hlk152834951]Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu  zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica predlaže na zahtjev građana postavljanje rasvjete u parku za pse na Selskoj cesti. Već nekoliko godina na zahtjev građanstva, kako naselja Ciglenica tako i Gradske četvrti, tražimo postavljanje rasvjete u pseći park. Park je u večernjim satima u potpunosti nemoguće koristiti kao i ostatak livade jer su u potpunom mraku.
Pseći park i ostatak velike livade tokom cijele godine koristi veliki broj odraslih, umirovljenika i djece, stoga nam je rasvjeta neophodna. 
2. Ovaj Zaključak dostavlja se Vijeću Gradske četvrti Trešnjevka – sjever.


Ad 3. Prijedlog zaključka za postavljanje žardinjera, klamerica ili neke druge komunalne opreme na staroj trasi Samoborček na početku Erpenjske ulice u križanju sa Klanječkom ulicom

Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 



Z A K LJ U Č A K

1. Vijeće Mjesnog odbora Ciglenica traži postavljanje žardinjera, klamerica ili neke druge komunalne opreme na staroj trasi Samoborček kod raskrižja sa Erpenjskom ulicom zbog nepropisno parkiranih vozila koja onemogućavaju sigurno kretanje biciklima i ljudima sa kolicima. Situacija je takva da se mora pod nagibom ići po najstrmijem dijelu i preko ribnjaka, umjesto po trasi šetnice kako je predviđeno. Barijere bi trebalo postaviti na granici  Erpenjske ulice i trase Samoborček ili neka nadležne službe nađu neko rješenje koje bi najbolje odgovaralo u rješavanju spomenutog problema.  
2. Ovaj Zaključak dostavlja se Vijeću Gradske četvrti Trešnjevka – sjever.

Ad 4. Prijedlog zaključka za održavanje stare trase Samoborček

Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica predlaže da Grad Zagreb, kao vlasnik tvrtke Zagrebački holding d.o.o. Podružnice Upravljanje nekretninama, koja upravlja parcelom k. č. 6731/1 k.o. Trešnjevka (stara trasa Samoborček na potezu od Stubičke ulice, preko Klanječke ulice do Zagorske ulice), koju uporno odbija redovno održavati iako je navedena parcela zarasla u visoko raslinje, navedenu parcelu počne redovno održavati (kositi). Šetnicu svakodnevno koriste pješaci i biciklisti kroz cijelu godinu.
2. Ovaj Zaključak dostavlja se Vijeću Gradske četvrti Trešnjevka – sjever

Ad 5. Prijedlog zaključka za komisijski očevid na raskrižju Zagorske sa II Zagorskom ulicom

Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica predlaže komisijski očevid za raskrižje II Zagorske ulice sa Zagorskom ulicom. Vijeće traži da se pronađe prometno rješenje za nepropisno parkirana vozila na početku II Zagorske ulice  - desna strana kolnika, kada se ulazi sa Zagorske ulice, na samom kolniku i pješačkom prijelazu. Time se ugrožava sigurnost pješaka u prometu prilikom prelaska pješačkog prijelaza jer se dovodi do blokiranja prometa ( ulazak vozilima sa Zagorske uzile jer su parkirani na samom kolniku I ulasku u ulicu). Molimo prometnu struku da proba naći neko rješenje kako navedena vozila ukloniti sa tog dijela kolnika II Zagorske ulice.
2. Ovaj Zaključak dostavlja se Vijeću Gradske četvrti Trešnjevka – sjever



Ad 6. Prijedlog zaključka za postavljanje novog zelenog otoka sa zvonima za papir, plastiku i staklo na Selskoj cesti kod podvožnjaka

Predsjednica izvješćuje o materijalima, otvara raspravu, u kojoj sudjeluju svi članovi Vijeća, istu zaključuje.
Vijeće Mjesnog odbora Ciglenica JEDNOGLASNO  donosi 

Z A K LJ U Č A K

1. Vijeće Mjesnog odbora Ciglenica traži od Zagrebačkog holdinga d.o.o. Podružnice „Čistoća“ vraćanje zelenog otoka sa zvonima za papir, plastiku i staklo na Selskoj cesti kod podvožnjaka, jer su prethodna tri zapaljena. 
2. Ovaj Zaključak dostavlja se Vijeću Gradske četvrti Trešnjevka - sjever
Ad 7. Pitanja, prijedlozi i obavijesti

Predsjednica Vijeća Mjesnog odbora Ciglenica obavijestila je članove Vijeća o pristiglim upitima i prijedlozima građana. Vijeće Mjesnog odbora Ciglenica je raspravljalo o budućim akcijama i prijedlozima poboljšanja života građana u naselju Ciglenica, prometnoj problematici, te dogovorilo datum održavanja slijedeće sjednice za 10. lipnja 2024. godinu u 19:00 sati.                                            

Sjednica je završila u 20:15 sati


                                                                                                                                       
                                                                      
 Zapisnik sastavio                                                                                           Predsjednica
                                                                                                               Vijeća Mjesnog odbora
    Josip Ivančić                                                                                                  Ciglenica

                                                                                                                   Maja Šćukanec, v.r.
















Prilog: izvješće o glasanju
Izvješće o glasanju na 36. sjednici
	
	
	
	
	
	
	
	
	
	
	
	

	Članovi Vijeća
	Točka 1.
	Točka 2.
	Točka 3.
	Točka
 4.
	Točka
 5.
	Točka
 6.

	MAJA ŠĆUKANEC
	+
	+
	+
	+
	+
	+

	MARINA MILIĆ 
	+
	+
	+
	+
	+
	+

	HRVOJE SKELIĆ
	+
	+
	+
	+
	+
	+

	SANJA TONKOVIĆ
	+
	+
	+
	+
	+
	+

	MILKA ŠKRIPEK
	
	
	
	
	
	

	GORAN ŠTEFEK
	+
	+
	+
	+
	+
	+

	SINIŠA BIJELIĆ
	+
	+
	+
	+
	+
	+

	    SUZDRŽAN=  0
	
	
	
	
	
	
	
	
	
	
	

	    NIJE PRISUTAN= prekrižiti ime
	
	
	
	
	
	
	
	
	
	

	
	
	
	
	
	
	
	
	
	
	
	



image1.png
-




